CELEX ID: 32012R0414
Publication Date: 2012-05-15

Document Text:
KOMISJONI RAKENDUSMÄÄRUS (EL) nr 414/2012,
15. mai 2012,
millega muudetakse määrust (EÜ) nr 554/2008 nuumkalkunite söödas kasutatava söödalisandi 6-fütaasi ensüümpreparaadi miinimumsisalduse ja soovitusliku miinimumkoguse osas
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
ning arvestades järgmist:
(1)
Söödalisandite kategooriasse „zootehnilised lisandid” kuuluvat 6-fütaasi (EC 3.1.3.26) ensüümpreparaati on komisjoni määrusega (EÜ) nr 554/2008 (2) lubatud kasutada broilerkanade, munakanade, nuumpartide, nuumkalkunite ja võõrutatud põrsaste söödas kasutatava söödalisandina kümne aasta jooksul.
(2)
Kooskõlas määruse (EÜ) nr 1831/2003 artikli 13 lõikega 3 tegi loa omanik ettepaneku muuta asjaomase valmistise loa tingimusi ja vähendada selle valmistise lubatavat miinimumsisaldust ja soovituslikku miinimumkogust nuumkalkunite täissöödas 1 000 FTU/kg-lt 500 FTU/kg-le. Taotluse toetuseks esitati vastavad andmed.
(3)
Euroopa Toiduohutusamet järeldas oma 13. novembril 2011. aastal esitatud arvamuses, et asjaomane valmistis võib aidata parandada nuumkalkunitel fosfori omastamist, kui seda esineb täissööda koostises taotletud miinimumkoguses (500 FTU/kg) (3).
(4)
Määruse (EÜ) nr 1831/2003 artiklis 5 sätestatud tingimused on täidetud.
(5)
Seepärast tuleks määrust (EÜ) nr 554/2008 vastavalt muuta.
(6)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 554/2008 muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. mai 2012

EuroVoc Classification:
Level 1: 100147
100157
100156
Level 2: 100259
100250
100196
Level 3: 13
711
1277
6052
2711
All Concepts: 1224
4743
5451
6052
768